ГуфIэгъуэм пащэ
Адыгэхэм я махуэм теухуа дауэдапщэхэм мы тхьэмахуэ дызэрытми къыпащэ.
Апхуэдэу мы махуэхэм Налшык и Iэдииху жылэм дэт курыт еджапIэ №26-м щекIуэкIынущ ди лъэпкъ тхыдэм, адыгэхэм къадекIуэкIа хабзэ дахэхэм ятеухуа гуфIэгъуэ зэхыхьэ.
«Ди сабийхэр къызыхэкIа лъэпкъхэм зыкIи емылъытауэ адыгэ къафэхэми, уэрэдхэми, тхыдэми нэрылъагъуу дехьэх икIи ахэр жыджэру хэтщ лъэпкъым и блэкIар джыным теухуауэ къызэдгъэпэщ дэтхэнэ зы Iуэхугъуэми. Ахэр апхуэдэу зэрызэкъуэтым дэри дримыгуфIэу къанэркъым», — жаIащ еджапIэм щекIуэкI гъэсэныгъэ лэжьыгъэхэмкIэ жэуап зыхь егъэджакIуэхэм.
Жанокъуэ Хьэутий.
